Tree van gebed | ProsperYou
Tree van gebed
Ons elkeen het 'n reeds beplande pad wat ons lewens gaan volg, maar hoe ons by die eindpunt uitkom is 'n gevolg van ons keuses.
Vanaand in gebed besef ek dat my lewe 'n reeds bestaande plan het en dat ons dikwels bid vir dinge om op ons manier te gebeur. Ons wil graag ons huidige behoeftes en begeertes bevredig, en dit is juis hieroor dat ons soms die verkeerde rigting instap.
God het 'n groter en beter plan vir jou en my lewe... so vanaand bid ek dat Hy my sal lei in die regte rigting. Dat nie net ek die regte besluite sal maak nie maar ook die mense om my wat my lewe beïnvloed en leiding gee in moeilike tye.
Ek is rustig en wag op U vir die volgende beweging. Al is ek ywerig en opgewonde om die toekoms in te trap, wag ek geduldig op U om die deure oop te maak.
Maar die wat op die Here wag kry nuwe krag; hulle vaar op met vleuels soos die arende; hulle hardloop en word nie moeg nie, hulle wandel en word nie mat nie.